Jekk qatt kien hemm xi dubju li l-gżira ta’ Għawdex hija fost l-isbaħ gżejjer fl-Ewropa, dan jista’ jixxejjen għal kollox hekk kif din il-gżira ġiet ikklassifikata fit-tielet post minn TripAdvisor. TripAdvisor ġabar l-aqwa għaxar gżejjer ibbażati fuq miljuni ta’ fehmiet u kummenti tat-turisti. Il-gżira Għawdxija kklassifikat fit-tielet post wara Lewis and Harris fl-Iskozja u Naxos fil-Greċja. Wara Għawdex, ikklassifikaw gżejjer oħrajn popolari mat-turisti bħal Santorini fil-Greċja u Capri fl-Italja. Skont il-website il-ġmiel naturali ta’ Għawdex saħħar lil dawk li żaruha u rrakkomondawha fuq il-website influwenti tal-ivvjaġġar. L-attrazzjonijiet ewlenin li laqtu l-għajn u l-izjed li impressjonaw kienu l-ġmiel naturali tat-Tieqa tad-Dwejra, il-faxxinu tat-tempji tal-Ġgantija u l-bajja mill-isbaħ tar-Ramla l-Ħamra. Il-kampanja jidher li kienet fattur ieħor li waslet biex Għawdex tintgħażel mal-isbaħ tliet gżejjer Ewropej. Mixja għal għonq xi wieħed mill-widien jew fuq xi għolja Għawdxija sikwit tissarraf f’esperjenza mill-isbaħ għat-turisti u kull min iżurha